อีกหนึ่งร้านของดี ของถูกย่านบางนา ที่อยากจะลิสต์ให้ไว้เป็นหนึ่งในร้านที่อยากพาครอบครัวมาทานให้ได้ค่ะ! ร้าน “เปียอู๋โภชนา” เป็นร้านอาหารไทยที่ไม่ได้ถูกใจแค่คนไทย แต่ยังถูกใจทั้งชาวต่างชาติด้วยค่ะ เมนูของทางร้านก็จะมีหลากหลายมากๆ ทั้ง สลิดฟูผัดพริกขิง (100 บาท) สลิดฟูทอดกรอบผัดกับเครื่องเครารสจัดจ้าน บรรเทาความเผ็ดด้วยเป๊ปซี่เย็นๆ ฟินอย่าบอกใคร
หมูสะเต๊ะของทางร้านก็เด็ดไม่แพ้ที่ไหน เราสั่งมาแบบขอจัดชุดใหญ่ไฟกระพริบ 120 บาท ทานกันให้มันส์ไปเลยค่ะ ทีเด็ดอยู่ที่น้ำอาจาด หวาน ข้น กลมกล่อม ลงตัวสุดๆ
ไม่ควรพลาด เป็ดพะโล้ (ครึ่งตัว 200 บาท) สับมาชิ้นพอดีคำ เรียงมาจานใหญ่สุดๆ เด็ดที่น้ำราดพะโล้ค่ะ แนะนำให้สั่งมาราดบนข้าวสวยร้อนๆ รสชาติจะเค็มแบบกำลังดีค่ะ ที่สำคัญทางร้านต้มเนื้อเป็ดได้ดีมาก ความกลมกล่อมของน้ำพะโล้ซึมเข้าไปในเนื้อเป็ด จนได้รสชาติที่ดีแถมเนื้อสัมผัสก็นุ่มมาก มาถึงที่ร้านนี้ ต้องลองจริงๆ
แอบสอบถามมาทางร้านไม่หยุดปีใหม่นะคะ ใครที่กำลังมองหาร้านอาหารทานับครอบครัวช่วงปีใหม่ อยากแนะนำให้มาลองทานอาหารที่ร้าน “เปียอู๋โถชนา” ดูซักครั้งค่ะ